pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรม พักชำระหนี้ SME กองทุน ที่ได้รับผลกระทบจากภัยแล้ง และ COVID-19 [กระทรวงอุตสาหกรรม]
วันอังคารที่ 5 พฤษภาคม 2563
กระทรวงอุตสาหกรรม พักชําระหนี้ SME กองทุน ที่ได้รับผลกระทบจากภัยแล้ง และ COVID-19 [กระทรวงอุตสาหกรรม]
กระทรวงอุตสาหกรรม พักชําระหนี้ SME กองทุน ที่ได้รับผลกระทบจากภัยแล้ง และ COVID-19
คณะกรรมการบริหารกองทุนพัฒนาเอสเอ็มอีตามแนวประชารัฐ (กอป.) มีมติอนุมัติมาตรการช่วยเหลือ SME ที่เป็นลูกหนี้สินเชื่อกองทุนพัฒนาเอสเอ็มอีตามแนวประชารัฐ ที่ได้รับผลกระทบจากสถานการณ์ภัยแล้ง และการแพร่ระบาดของโรคติดเชื้อไวรัสโคโรนา 2019 (COVID-19)
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในการประชุมความร่วมมือระหว่าง อาเซียน กับ ออสเตรเลีย ด้านความมั่นคงปลอดภัยทางไซเบอร์อาเซียน
วันพุธที่ 14 กุมภาพันธ์ 2561
รมว.ดิจิทัลฯ ปาฐกถาพิเศษในการประชุมความร่วมมือระหว่าง อาเซียน กับ ออสเตรเลีย ด้านความมั่นคงปลอดภัยทางไซเบอร์อาเซียน
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษในงานเลี้ยงอาหารค่ํา เพื่อเป็นเกียรติแก่ผู้เข้าร่วมการประชุมเชิงปฏิบัติการว่าด้วยความร่วมมือระหว่างประเทศสมาชิกอาเซียนกับออสเตรเลียด้านความมั่นคงปลอดภัยทางไซเบอร์ ในหัวข้อ “ASEAN-Australia Cybersecurity Workshop : Strengthening Legal Implementation in Tackling Cybersecurity Challenges in the Region” โดยกระทรวงดิจิทัลฯ และกระทรวงการต่างประเทศ ร่วมกับ ประเทศออสเตรเลีย จัดขึ้น สําหรับการประชุมดังกล่าว มีผู้แทนจากประเทศสมาชิกอาเซียนและออสเตรเลีย รวมทั้งผู้เชี่ยวชาญจากภาคเอกชนเข้าร่วมการประชุมฯ โดยมีวัตถุประสงค์เพื่อเสริมสร้างความเข้าใจระหว่างประเทศสมาชิกอาเซียนและออสเตรเลียเกี่ยวกับกลไกและกฎหมายที่เกี่ยวข้องกับอาชญากรรมทางไซเบอร์ พร้อมส่งเสริมความร่วมมือด้านกระบวนการยุติธรรม ตลอดจนการแลกเปลี่ยนแนวปฏิบัติที่เป็นเลิศเกี่ยวกับกลไกกํากับดูแลด้านไซเบอร์ และปฏิบัติการรับมือกรณีที่มีการโจมตีทางไซเบอร์ในระดับภูมิภาค โดยจําลองสถานการณ์วิกฤติด้านไซเบอร์ในภูมิภาค เพื่อเปิดโอกาสให้ผู้เข้าร่วมการประชุมหาแนวทางแก้ไขร่วมกัน และนํายุทธศาสตร์ด้านความมั่นคงทางไซเบอร์ รวมถึงกฎหมายและกฎระเบียบต่างๆ มาปรับใช้เมื่อเกิดสถานการณ์ฉุกเฉินได้อย่างทันการณ์ เมื่อวันที่ 12 กุมภาพันธ์ 2561 ณ โรงแรมดุสิตธานี ถนนพระราม 4 เขตบางรัก กรุงเทพฯ
**********************
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผยนายกรัฐมนตรีสั่งทุกหน่วยงานที่เกี่ยวข้องเตรียมรับมือ พายุโซนร้อน ตาลัส พร้อม ให้การช่วยเหลือประชาชนเป็นไปอย่างทันท่วงที
วันอังคารที่ 18 กรกฎาคม 2560
ผู้ช่วยโฆษกรัฐบาลเผยนายกรัฐมนตรีสั่งทุกหน่วยงานที่เกี่ยวข้องเตรียมรับมือ พายุโซนร้อน ตาลัส พร้อม ให้การช่วยเหลือประชาชนเป็นไปอย่างทันท่วงที
พันเอกหญิงทักษดา สังขจันทร์  ผู้ช่วยโฆษกประจําสํานักนายกรัฐมนตรี เผยนายกรัฐมนตรีสั่งทุกหน่วยงานที่เกี่ยวข้องเตรียมรับมือ พายุโซนร้อน ตาลัส พร้อมให้การช่วยเหลือประชาชนเป็นไปอย่างทันท่วงที
วันนี้ ( 17 ก.ค. 60 ) เวลา 13.40 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีสั่งการต่อที่ประชุมคณะรัฐมนตรีว่า ขอให้หน่วยงานที่เกี่ยวข้องทุกภาคส่วน ทั้งกรมอุตุนิยมวิทยา กรมป้องกันและบรรเทาสาธารณภัยกระทรวงมหาดไทย ฯลฯ เตรียมความพร้อมรับพายุโซนร้อน"ตาลัส" ที่กําลังจะเคลื่อนผ่านเข้าปกคลุมในบริเวณภาคเหนือและภาคตะวันออกเฉียงเหนือของประเทศไทย โดยขอให้มีการแจ้งเตือนประชาชนรับทราบล่วงหน้าก่อนที่ฝนจะตก รวมถึงการเตรียมแผนงานให้พร้อมในการช่วยเหลือประชาชนให้เป็นไปอย่างทันท่วงที และหากเกิดน้ําท่วมฉับพลันให้เร่งดําเนินการการบริหารจัดการสถานการณ์ให้คลี่คลายโดยเร็ว ขณะเดียวกันระหว่างนี้ให้เตรียมหาแหล่งเก็บกับน้ําขนาดเล็กไว้ใช้ในช่วงที่จําเป็นหรือฤดูแล้ง เช่น การเก็บกับน้ําในลักษณะหลุมขนมครก
พร้อมทั้ง ขอให้ประชาชนที่อาศัยอยู่ในบริเวณที่ราบลุ่มภาคกลางติดตามเฝ้าระวังสถานการณ์อย่างใกล้ชิด เนื่องจากอาจจะมีปริมาณน้ําจํานวนมากทางภาคเหนือไหลลงมาสู่ภาคกลาง จนส่งผลกระทบต่อประชาชนบริเวณดังกล่าวได้
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 17-23 สิงหาคม 2561 พบการกระทำผิด จำนวน 509 คดี คิดเป็นเงินค่าปรับ 7.56 ล้านบาท
วันศุกร์ที่ 24 สิงหาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 17-23 สิงหาคม 2561 พบการกระทําผิด จํานวน 509 คดี คิดเป็นเงินค่าปรับ 7.56 ล้านบาท
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 17-23 สิงหาคม 2561 พบการกระทําผิด จํานวน 509 คดี คิดเป็นเงินค่าปรับ 7.56 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 17-23 สิงหาคม 2561) พบว่ามีการกระทําผิด จํานวน 509 คดี คิดเป็นเงินค่าปรับ 7.56 ล้านบาท โดยแยกเป็น - สุรา จํานวน 339 คดี คิดเป็นเงินค่าปรับ 2.77 ล้านบาท
- ยาสูบ จํานวน 88 คดี คิดเป็นเงินค่าปรับ 2.80 ล้านบาท
- ไพ่ จํานวน 16 คดี คิดเป็นเงินค่าปรับ 0.21 ล้านบาท
- น้ํามันและผลิตภัณฑ์น้ํามัน จํานวน 26 คดี คิดเป็นเงินค่าปรับ 0.79 ล้านบาท
- น้ําหอม จํานวน 3 คดี คิดเป็นเงินค่าปรับ 0.013 ล้านบาท
- รถจักรยานยนต์ จํานวน 23 คดี คิดเป็นเงินค่าปรับ จํานวน 0.32 ล้านบาท
- สินค้าอื่น ๆ จํานวน 14 คดี รวมเป็นเงินค่าปรับ 0.67 ล้านบาท
โดยมีของกลางแยกเป็นน้ําสุรา จํานวน 1,177.985 ลิตร ยาสูบ จํานวน 7,993 ซอง ไพ่ จํานวน 872 สํารับ น้ํามันและผลิตภัณฑ์น้ํามัน จํานวน 31,550 ลิตร น้ําหอม จํานวน 857 ขวด รถจักรยานยนต์ จํานวน 27 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ก.แรงงาน ยกระดับคุณภาพชีวิตแรงงานนอกระบบ
วันพุธที่ 13 กุมภาพันธ์ 2562
ก.แรงงาน ยกระดับคุณภาพชีวิตแรงงานนอกระบบ
กระทรวงแรงงาน จัดงาน Informal Labour Fair 2019 สร้างโอกาส สร้างอาชีพ ยกระดับคุณภาพชีวิตแรงงานแรงงานนอกระบบ ร่วมเป็นกลไกในการพัฒนาสังคมและเศรษฐกิจของประเทศไปสู่ความมั่นคง มั่งคั่ง และยั่งยืน
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยภายหลังเป็นประธานเปิดงาน Informal Labour Fair 2019 แรงงานนอกระบบ สร้างโอกาส สร้างอาชีพ วันที่ 13 กุมภาพันธ์ 2562 ณ โรงแรมเดอะบาซาร์ ถนนรัชดาภิเษก กรุงเทพฯว่า แรงงานนอกระบบเป็นแรงงานส่วนใหญ่ของประเทศซึ่งมีจํานวนถึง 21.2 ล้านคน และเป็นกําลังสําคัญในการขับเคลื่อนเศรษฐกิจและสังคมของประเทศ เพื่อให้แรงงานกลุ่มนี้ได้รับความคุ้มครองและเข้าถึงระบบสวัสดิการภาคสังคมต่างๆ ทัดเทียมกับแรงงานในระบบ กระทรวงแรงงานได้กําหนดเป็นนโยบายเร่งด่วนในการส่งเสริมและพัฒนาแรงงานนอกระบบให้มีอาชีพ มีรายได้ มีหลักประกันทางสังคม และมีคุณภาพชีวิตที่ดี ภายใต้การบูรณาการความร่วมมือของหน่วยงานในสังกัด ในการเพิ่มทักษะฝีมือ การส่งเสริมให้เข้าถึงแหล่งเงินทุนและตลาด การสร้างหลักประกันในการดํารงชีพเป็นผู้ประกันตนตามมาตรา 40 การคุ้มครองและสร้างความปลอดภัยในการทํางาน อย่างไรก็ตามการขับเคลื่อนการดําเนินการดังกล่าวต้องอาศัยการมีส่วนร่วมของแรงงานนอกระบบและภาคประชาสังคมในท้องถิ่นตั้งแต่ระดับชุมชน อําเภอ ไปจนถึงระดับจังหวัด ในการสนับสนุนให้เกิดเครือข่ายแรงงานนอกระบบในพื้นที่ต่าง ๆ ซึ่งจะส่งผลให้แรงงานนอกระบบได้เข้าถึงบริการของภาครัฐได้อย่างทั่วถึง
รมว.แรงงาน กล่าวเพิ่มว่า การจัดงานในวันนี้มีวัตถุประสงค์เพื่อให้แรงงานนอกระบบ ผู้นําในระดับชุมชน เจ้าหน้าที่ภาครัฐ และประชาชนทั่วไป ได้มีความรู้ ความเข้าใจสถานการณ์ด้านแรงงานนอกระบบ กฎหมายและสิทธิประโยชน์ที่เกี่ยวข้อง ตระหนักถึงความสําคัญในการสร้างและรวมตัวเป็นเครือข่ายในระดับพื้นที่ เพื่อร่วมกับกระทรวงแรงงานในการพัฒนาคุณภาพชีวิตให้กับแรงงานนอกระบบให้เป็นกําลังสําคัญในการพัฒนาสังคมและเศรษฐกิจของประเทศไปสู่ความมั่นคง มั่งคั่ง และยั่งยืนต่อไป
รัฐบาลไทย-ข่าวทำเนียบรัฐบาล-รัฐบาลส่งเสริมการจ้างงานคนพิการอย่างเท่าเทียม เพิ่ม 10,000 อัตราในปีนี้ พร้อมให้หน่วยงานรัฐและเอกชนร่วมดูแลคุณภาพชีวิตคนพิการ
วันจันทร์ที่ 27 มีนาคม 2560
รัฐบาลส่งเสริมการจ้างงานคนพิการอย่างเท่าเทียม เพิ่ม 10,000 อัตราในปีนี้ พร้อมให้หน่วยงานรัฐและเอกชนร่วมดูแลคุณภาพชีวิตคนพิการ
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี เร่งรัดหน่วยงานที่เกี่ยวข้องให้ดูแลคุณภาพชีวิตคนพิการ
วันนี้ (26 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี เร่งรัดหน่วยงานที่เกี่ยวข้องให้ดูแลคุณภาพชีวิตคนพิการ โดยเฉพาะเรื่องการจ้างงานให้คนพิการมีโอกาสประกอบอาชีพสร้างรายได้อย่างเสมอภาคเท่าเทียมกับคนอื่น ไม่ถูกเลือกปฏิบัติ
"ในปีนี้รัฐบาลตั้งเป้าส่งเสริมให้คนพิการได้ประกอบอาชีพเพิ่มขึ้นอีก 10,000 คน จากเมื่อปีที่แล้วคนพิการวัยทํางานมีงานทําแล้ว 192,393 คน จากทั้งหมด 799,342 คน โดยจะรณรงค์และบังคับใช้กฎหมายการจ้างงานคนพิการอย่างจริงจัง เพื่อให้ทั้งหน่วยงานภาครัฐและเอกชนร่วมกันสนับสนุนการสร้างอาชีพให้แก่คนพิการ
ทั้งนี้ แต่ละหน่วยงานมี 3 ทางเลือก ได้แก่ 1) จ้างงานคนพิการในสัดส่วนลูกจ้างคนพิการ 1 คน ต่อลูกจ้าง 100 คน หรือ 2) ส่งเงินเข้ากองทุนส่งเสริมและพัฒนาคุณภาพชีวิตคนพิการ หรือ 3) ให้สัมปทานแก่คนพิการเข้าไปขายสินค้าและบริการในพื้นที่ของหน่วยงานได้ โดยทางเลือกที่ 3 นี้ ขอให้หน่วยงานหรือองค์กรแจ้งความจํานงกับทางราชการเพื่อบันทึกเป็นข้อมูลไว้ โดยหากอยู่ในเขต กทม.ให้แจ้งต่อกรมส่งเสริมและพัฒนาคุณภาพชีวิตคนพิการ ส่วนในภูมิภาคแจ้งที่ สนง.พัฒนาสังคมและความมั่นคงของมนุษย์จังหวัด ภายใน 31 มี.ค. 60 นี้”
สําหรับคนพิการที่กําลังมองหางานสามารถดูข้อมูลหน่วยงานที่เปิดรับสมัครงาน หรือหน่วยงานที่เปิดพื้นที่ให้คนพิการเข้าไปประกอบอาชีพได้ที่ www.ตลาดงานคนพิการ.com และหากต้องการร้องเรียนหรือขอความช่วยเหลือเรื่องการจ้างงานสามารถติดต่อศูนย์บริการคนพิการ โทร. 0 2354 4542 หรือสายด่วนกรมการจัดหางาน 1694
“ท่านนายกฯ เน้นย้ําให้หน่วยงานของรัฐไปสํารวจว่าพื้นที่ของตนได้ปรับปรุงให้มีสิ่งอํานวยความสะดวกแก่คนพิการเพียงพอแล้วหรือยัง เช่น ทางเดิน ทางขึ้นอาคาร ห้องน้ํา ลานจอดรถ ฯลฯ ส่วนสถานที่สาธารณะ แหล่งท่องเที่ยวให้หน่วยงานที่รับผิดชอบดําเนินการในลักษณะเดียวกัน เพื่อส่งเสริมให้คนพิการมีคุณภาพชีวิตที่ดีเช่นเดียวกับคนปกติทั่วไป”
.........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ให้สถานบริการในกทม.-นนทบุรีเปิดบริการปกติ 4-5 พ.ย. ลดผลกระทบต่อผู้รับบริการ
วันศุกร์ที่ 1 พฤศจิกายน 2562
สธ.ให้สถานบริการในกทม.-นนทบุรีเปิดบริการปกติ 4-5 พ.ย. ลดผลกระทบต่อผู้รับบริการ
กระทรวงสาธารณสุข  สั่งการให้สถานบริการในสังกัดที่ตั้งอยู่ในพื้นที่ กทม.และนนทบุรี เปิดให้บริการตามปกติ เพื่อไม่ให้กระทบต่อการให้บริการประชาชน และเกิดความเสียหายต่อทางราชการ
กระทรวงสาธารณสุข สั่งการให้สถานบริการในสังกัดที่ตั้งอยู่ในพื้นที่ กทม.และนนทบุรี เปิดให้บริการตามปกติ เพื่อไม่ให้กระทบต่อการให้บริการประชาชน และเกิดความเสียหายต่อทางราชการ
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า ในช่วงวันหยุดราชการเป็นกรณีพิเศษ วันที่ 4- 5 พฤศจิกายน 2562 ระหว่างการประชุมสุดยอดอาเซียน ครั้งที่ 35 ที่ อิมแพค เมืองทอง จังหวัดนนทบุรี กระทรวงสาธารณสุข ได้สั่งการให้สถานบริการในสังกัด ที่ตั้งอยู่ในพื้นที่กรุงเทพมหานครและจังหวัดนนทบุรี ยังคงเปิดให้บริการประชาชนตามปกติ ในช่วงวันหยุดราชการเป็นกรณีพิเศษดังกล่าว ทั้งนี้ เพื่อไม่ให้กระทบต่อการให้บริการประชาชน และเกิดความเสียหายต่อทางราชการ
โดยผู้ป่วยวิกฤตฉุกเฉิน ผู้ป่วยทั่วไป ผู้ป่วยนัดหมายผ่าตัด นัดหมายตรวจพิเศษ สามารถเข้ารับบริการได้ตามปกติ
************************ 1 พฤศจิกายน 2562
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ร่วมเสวนา “พลิกโฉมเศรษฐกิจไทย สู่ยุคดิจิทัล” ในงานสัมมนาใหญ่สมาคมผู้สื่อข่าวเศรษฐกิจ ประจำปี 2560
วันพุธที่ 10 มกราคม 2561
รัฐมนตรี ก.อุตฯ ร่วมเสวนา “พลิกโฉมเศรษฐกิจไทย สู่ยุคดิจิทัล” ในงานสัมมนาใหญ่สมาคมผู้สื่อข่าวเศรษฐกิจ ประจําปี 2560
รัฐมนตรี ก.อุตฯ ร่วมเสวนา “พลิกโฉมเศรษฐกิจไทย สู่ยุคดิจิทัล” ในงานสัมมนาใหญ่สมาคมผู้สื่อข่าวเศรษฐกิจ ประจําปี 2560 ณ โรงแรมเซ็นทาราแกรนด์ แอท ลาดพร้าว กรุงเทพฯ
วันนี้ (10 มกราคม 2561) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นายปรีดี ดาวฉาย ประธานสมาคมธนาคารไทย นางเกศรา มัญชุศรี กรรมการและผู้จัดการตลาดหลักทรัพย์แห่งประเทศไทย ร่วมเสวนาในหัวข้อ “พลิกโฉมเศรษฐกิจไทย สู่ยุคดิจิทัล” ในงานสัมมนาใหญ่สมาคมผู้สื่อข่าวเศรษฐกิจ ประจําปี 2560 โดยมีนายสมคิด จาตุศรีพิทักษ์ รองนายกรัฐมนตรี เป็นประธานเปิดงาน ณ โรงแรมเซ็นทาราแกรนด์ แอท ลาดพร้าว กรุงเทพฯ
โดยรัฐมนตรีว่าการกระทรวงอุตสาหกรรม ได้กล่าวถึงบทบาทของกระทรวงอุตสาหกรรมในการขับเคลื่อนเศรษฐกิจและส่งเสริมเอสเอ็มอี ปรับตัวสู่ยุค 4.0 โครงการพัฒนาระเบียงเศรษฐกิจกิจภาคตะวันออก (EEC) ปี 2561 กับการสร้างความมั่นใจให้กับต่างประเทศ พร้อมทั้งมองจุดเปลี่ยนเศรษฐกิจไทย สู่ยุคดิจิทัล
รัฐบาลไทย-ข่าวทำเนียบรัฐบาล-รัฐมนตรีพบข้าราชการกระทรวงการท่องเที่ยวและกีฬา
วันพุธที่ 31 กรกฎาคม 2562
รัฐมนตรีพบข้าราชการกระทรวงการท่องเที่ยวและกีฬา
"งานยาก : ต้องไม่มีอะไรเป็นสิ่งที่ยาก ทุกอย่างเราต้องฟันฝ่าให้ได้ เมื่อรับมอบหน้าที่แล้วเราต้องทํา   ให้ดีที่สุด ผมจะดูตัวอย่างจากรัฐมนตรีที่ผ่านมาเป็นแบบอย่าง  อะไรที่ดีเราคงไว้ อะไรยังไม่ดีจะพัฒนาให้ดีขึ้น"
วันที่ 18 ก.ค. 62นายพิพัฒน์​ รัชกิจประการรมว.กระทรวงการท่องเที่ยวและกีฬา เดินทางมายังกระทรวงการท่องเที่ยวและกีฬาอย่างเป็นทางการ ลําดับแรกได้เข้าสักการะศาลพระภูมิ​ซึ่งถือเป็นสิ่งศักดิ์สิทธิ์ประจํากระทรวงฯ บริเวณสวน 4 ภาคทั้งนี้ รมว.พิพัฒน์​ได้ให้สัมภาษณ์แก่สื่อมวลชนถึงเรื่องที่ต้องการทําเป็นลําดับแรก คือ ทําให้การท่องเที่ยวของประเทศไทยยังคงเป็นรายได้หลัก ทําให้มีจํานวนนักท่องเที่ยว และรายได้เพิ่มมากขึ้นกว่าปีที่ผ่านมา
วาระเร่งด่วนทําให้นักท่องเที่ยวเดินทางเข้ามาท่องเที่ยวในประเทศไทยมากขึ้น โดยมุ่งเน้นกลุ่มนักท่องเที่ยวหลายกลุ่ม และสร้างความมั่นใจด้านความปลอดภัยมากขึ้น พร้อมอํานวยความสะดวกให้แก่นักท่องเที่ยวมากที่สุด เพราะถือว่านักท่องเที่ยวนํารายได้มาสู่ประเทศไทยและจะเน้นการท่องเที่ยวชุมชน ให้มากขึ้นเพื่อไม่ให้จํานวนนักท่องเที่ยวกระจุกตัวอยู่ที่ใดที่หนึ่ง
วาระพิเศษจะเน้นเรื่องความปลอดภัยโดยมีแนวทางคือจะสร้างอาสาสมัครตามชุมชนเพื่อให้มีส่วนร่วมในการดูแลนักท่องเที่ยวดูแลนักท่องเที่ยว เพราะกําลังเจ้าหน้าที่ตํารวจไม่เพียงพอ
ด้านกีฬา จะพัฒนากีฬาเยาวชนสู่การเป็นนักกีฬาอาชีพSport Tourism​ จะพยายามจัดทัวร์นาเม้นท์ ระดับโลกให้มาจัดในเมืองไทยมากขึ้น ซึ่งปีที่ผ่านมาประเทศไทยมีการจัดการแข่งขัน Moto GP ในอนาคตก็จะพัฒนาการวิ่ง Trail ตามนโยบายของนายกรัฐมนตรี และเรื่อง E-Sport โดยจะดึงทัวร์นาเม้นท์ใหญ่ๆ เข้ามาจัดในประเทศไทยมากขึ้นซึ่งจะเป็นการนํารายได้เข้าสู่ประเทศไทยอีกด้วย
"งานยาก : ต้องไม่มีอะไรเป็นสิ่งที่ยาก ทุกอย่างเราต้องฟันฝ่าให้ได้ เมื่อรับมอบหน้าที่แล้วเราต้องทําให้ดีที่สุด ผมจะดูตัวอย่างจากรัฐมนตรีที่ผ่านมาเป็นแบบอย่าง อะไรที่ดีเราคงไว้ อะไรยังไม่ดีจะพัฒนาให้ดีขึ้น" รัฐมนตรี.กล่าวทิ้งท้าย...
รัฐบาลไทย-ข่าวทำเนียบรัฐบาล-​ผู้ตรวจฯ เบญจมาพร ลงพื้นที่เมืองกรุงเก่าตั้งเป้า 3 เดือน ยุติปัญหาบ.ซีฟี้ฯ ปล่อยกลิ่นรบกวนชุมชน
วันอังคารที่ 5 มิถุนายน 2561
​ผู้ตรวจฯ เบญจมาพร ลงพื้นที่เมืองกรุงเก่าตั้งเป้า 3 เดือน ยุติปัญหาบ.ซีฟี้ฯ ปล่อยกลิ่นรบกวนชุมชน
ผู้ตรวจราชการกระทรวงอุตสาหกรรม พร้อมด้วย คณะทํางานดําเนินการป้องกันและแก้ไขปัญหาเรื่องร้องเรียนซ้ําซากของโรงงานและเหมืองแร่ เขตพื้นที่ภาคตะวันออกเฉียงเหนือตอนล่าง1 และ2 และภาคกลางตอนบน
4 มิ.ย.61/ จ.พระนครศรีอยุธยา เวลา9.00-16.00น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม พร้อมด้วย คณะทํางานดําเนินการป้องกันและแก้ไขปัญหาเรื่องร้องเรียนซ้ําซากของโรงงานและเหมืองแร่ เขตพื้นที่ภาคตะวันออกเฉียงเหนือตอนล่าง1 และ2 และภาคกลางตอนบน นําโดย อุตสาหกรรมจังหวัดพระนครศรีอยุธยา (นายประเสริฐ โฆษิตพิรุณ) นายชูสง่า วัชรสินธุ์ ผอ.กลุ่มจัดการกากอุตสาหกรรม 1 ผู้แทนกรมโรงงานอุตสาหกรรม สอจ.อ่างทอง ดต.ลพ บุตรดี นายกเทศมนตรีตําบลลาดบัวหลวง ฝ่ายปกครอง กํานัน ผู้ใหญ่บ้าน รวมทั้ง พ.ท.เฉลิมชัย ทับทิมทอง รอง ผบ.กกล.รส.จว.พระนครศรีอยุธยา ได้ร่วมประชุมเพื่อแก้ปัญหาเรื่องกลิ่นของ บริษัท ซีฟี้ อินดัสตรี้ จํากัด ที่ประชุมตั้งเป้าหมายยุติเรื่องดังกล่าวให้ได้ภายใน 3 เดือน ณ ห้องประชุมสํานักงานเทศบาลตําบลลาดบัวหลวง จ.พระนครศรีอยุธยา จากนั้นคณะทํางานฯ ได้ตรวจเยี่ยมโรงงาน เพื่อค้นหาสาเหตุของปัญหา และพบปะผู้ร้องเรียน โดยมี นายเซิ่ง ย่ง เห่อ กรรมการผู้จัดการ บริษัท ซีฟี้ อินดัสตรี้ จํากัด ให้การต้อนรับและติดตามไปด้วย โดยรับจะปรับปรุงแก้ไข ตามข้อเสนอแนะของคณะทํางานฯ
รัฐบาลไทย-ข่าวทำเนียบรัฐบาล-ออท.สาธารณรัฐแอฟริกาใต้ เข้าเยี่ยมคำนับ รมช.กห.
วันพุธที่ 9 มกราคม 2562
ออท.สาธารณรัฐแอฟริกาใต้ เข้าเยี่ยมคํานับ รมช.กห.
เมื่อ 7 ม.ค.62 เวลา 0930 พล.อ. ชัยชาญ ช้างมงคล รมช.กห. ได้ให้การต้อนรับ นาย Geoffrey Quinton Mitchell Doidge (เจฟฟรีย์ ควินตัน มิตเชล ดอยจ์) ออท.สาธารณรัฐแอฟริกาใต้/ไทยและคณะ เพื่อเข้าเยี่ยมคํานับ รมช.กห. ณ ศาลาว่าการกลาโหม
เมื่อ 7 ม.ค.62 เวลา 0930 พล.อ. ชัยชาญ ช้างมงคล รมช.กห. ได้ให้การต้อนรับ นาย Geoffrey Quinton Mitchell Doidge (เจฟฟรีย์ ควินตัน มิตเชล ดอยจ์) ออท.สาธารณรัฐแอฟริกาใต้/ไทยและคณะ เพื่อเข้าเยี่ยมคํานับ รมช.กห. ณ ศาลาว่าการกลาโหม
พล.อ.ชัยชาญ ได้กล่าวต้อนรับและกล่าวถึงความสัมพันธ์อันดีระหว่างไทยกับแอฟริกาใต้ที่ดําเนินมาอย่างราบรื่นตลอด
25 ปีที่ผ่านมา โดยทั้ง 2 ประเทศได้ให้ความสําคัญกับการพัฒนาอุตสาหกรรมป้องกันประเทศและพร้อมที่จะร่วมมือและแลกเปลี่ยนความรู้ และเทคโนโลยีในด้านการป้องกันประเทศร่วมกันโดยในช่วงท้ายของการสนทนาทั้งสองประเทศได้แลกเปลี่ยนความคิดเห็นในประเด็นความร่วมมือด้านการทหารระหว่างไทยกับแอฟริกาใต้และแสดงออกถึงเจตนารมณ์ร่วมกันในอันที่จะรักษาความสัมพันธ์อันดีของทั้งสองประเทศให้ยั่งยืนสืบไป
พล.อ.ชัยชาญ ได้กล่าวขอบคุณ ออท. แอฟริกาใต้/ไทย ที่ได้กรุณาให้เกียรติมาร่วมสนทนาในครั้งนี้และยินดีที่ได้มีโอกาสแลกเปลี่ยนแนวความคิดที่จะเป็นประโยชน์ต่อการดําเนินความสัมพันธ์ระหว่างกันต่อไป
รัฐบาลไทย-ข่าวทำเนียบรัฐบาล-รัฐบาลเร่งรัดการดำเนินงานด้านการปฏิรูปประเทศ
วันศุกร์ที่ 28 เมษายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/04/3382_act01130856p1.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/04/mp3/07รัฐบาลเร่งรัดการดําเนินงานด้านการปฏิรูปประเทศ.mp3"
}
],
title: "รัฐบาลเร่งรัดการดําเนินงานด้านการปฏิรูปประเทศ  ",
// qualities: ["160p", "260p", "530p", "800p"],
// defaultQuality: "260p"
}
});
รัฐบาลเร่งรัดการดําเนินงานด้านการปฏิรูปประเทศ
รัฐบาลเร่งปฏิรูปประเทศตามแผนของ สปท. เพื่อวางรากฐานสู่อนาคต
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งรัดการดําเนินงานปฏิรูปประเทศตามแผนของสภาขับเคลื่อนการปฏิรูปประเทศ ใน 5 ประเด็น คือ 1) ปฏิรูปทนายอาสา ทนายขอแรง และที่ปรึกษากฎหมายของเด็กหรือเยาวชนให้มีมาตรฐานและคุณภาพ 2) ปฏิรูปประสิทธิภาพของกระบวนการยุติธรรมทางอาญาให้สอดคล้องกับบริบทของประเทศไทย 3) ปรับปรุงร่าง พ.ร.บ.พลังงานทดแทน และจัดประชุมรับฟังความเห็นของประชาชนอย่างทั่วถึง 4) ปฏิรูปการบริหารจัดการดูแลต้นไม้ในพื้นที่ป่าชุมชน และ 5) เสริมสร้างวัฒนธรรมทางการเมืองในระบอบประชาธิปไตยผ่านหลักสูตรอบรม เช่น โครงการศูนย์พัฒนาการเมืองภาคพลเมือง การจัดการความขัดแย้งด้วยสันติวิธี เป็นต้น ทั้งนี้ เพื่อให้การปฏิรูปประเทศเดินหน้าอย่างต่อเนื่องและเป็นรากฐานของการพัฒนาประเทศในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกับ กสทช. จัดการแถลงข่าวมาตรการช่วยแบ่งเบาภาระค่าใช้จ่ายประชาชนผู้ใช้โทรศัพท์มือถือช่วง โควิด-19
วันอังคารที่ 21 เมษายน 2563
กระทรวงดิจิทัลฯ ร่วมกับ กสทช. จัดการแถลงข่าวมาตรการช่วยแบ่งเบาภาระค่าใช้จ่ายประชาชนผู้ใช้โทรศัพท์มือถือช่วง โควิด-19
กระทรวงดิจิทัลฯ ร่วมกับ กสทช. จัดการแถลงข่าวมาตรการช่วยแบ่งเบาภาระค่าใช้จ่ายประชาชนผู้ใช้โทรศัพท์มือถือช่วง โควิด-19
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวว่า วันนี้ ได้มาร่วมกับทาง กสทช ในการจัดแถลงข่าวให้พี่น้องประชาชนได้รับทราบมาตรการที่รัฐบาลได้ขอความร่วมมือ กสทช และโอเปอเรเตอร์ 5 รายในเรื่องการแบ่งเบาภาระลดค่าใช้จ่ายค่าโทรศัพท์มือถือให้พี่น้องประชาชน ซึ่งพี่น้องประชาชนสามารถเข้ามาลงทะเบียนเพื่อยืนยันสิทธิ์ในการโทรฟรี 100 นาทีเป็นระยะเวลา 45 วัน ซึ่งจะให้ลงทะเบียนระหว่างวันวันที่ 1- 15 พฤษภาคม 2563 เมื่อลงทะเบียนแล้วจะได้ SMS ยืนยันสิทธิ์ นับตั้งแต่วันที่ได้ SMS เป็นเวลา 45 วันจะได้ใช้ฟรี 100 นาที ซึ่งทุกคนจะได้สิทธิ์นี้ และสามารถโทรข้ามเครือข่ายได้ ยกเว้นเพียง 2 กลุ่ม คือกลุ่มที่จดทะเบียนในนามนิติบุคคล และผู้จดทะเบียนเป็นชาวต่างชาติ เนื่องจากเป็นนโยบายที่ตั้งใจมอบให้ประชาชนคนไทยในช่วงสถานการณ์โควิด
**********************
รัฐบาลไทย-ข่าวทำเนียบรัฐบาล-รองนายกฯ อนุทิน ขอบคุณทุกภาคส่วน เห็นสุขภาพประชาชนมาก่อน เผย กระทรวงเกษตรฯ เดินหน้าออกกฎกระทรวง หลัง คกก.วัตถุอันตรายมีมติแบน 3 สาร
วันพุธที่ 23 ตุลาคม 2562
รองนายกฯ อนุทิน ขอบคุณทุกภาคส่วน เห็นสุขภาพประชาชนมาก่อน เผย กระทรวงเกษตรฯ เดินหน้าออกกฎกระทรวง หลัง คกก.วัตถุอันตรายมีมติแบน 3 สาร
รองนายกฯ อนุทิน ขอบคุณทุกภาคส่วน เห็นสุขภาพประชาชนมาก่อน เผย กระทรวงเกษตรฯ เดินหน้าออกกฎกระทรวง หลัง คกก.วัตถุอันตรายมีมติแบน 3 สาร
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า รัฐบาลโดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ขอบคุณคณะกรรมการวัตถุอันตราย ที่มีมติปรับวัตถุอันตราย 3 ชนิด ได้แก่ พาราควอต คลอร์ไพริฟอส และไกลโฟเซต จากวัตถุอันตรายชนิดที่ 3 ให้เป็นวัตถุอันตรายชนิดที่ 4 ห้ามผลิต นําเข้า ส่งออกและมีไว้ครอบครอง ให้มีผลตั้งแต่วันที่ 1 ธันวาคม 2562 สอดคล้องกับที่กระทรวงสาธารณสุข รับนโยบายในเรื่องดังกล่าวจาก พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โดยให้คํานึงถึงสุขภาพของประชาชนเป็นลําดับแรก
ทั้งนี้ นายอนุทิน ขอบคุณคณะกรรมการวัตถุอันตรายที่ตระหนักถึงคุณภาพชีวิตของเกษตรกรที่ต้องเผชิญกับการใช้สารเคมีโดยตรง และยังส่งผลต่อสุขภาพของประชาชนซึ่งเป็นผู้บริโภคอีกด้วย นอกจากนี้ ยังขอบคุณทุกภาคส่วน ไม่ว่าจะเป็น กระทรวงเกษตรและสหกรณ์ กระทรวงอุตสาหกรรม ข้าราชการ นักวิชาการ รวมถึงศิลปิน อาทิ นายยืนยง โอภากุล หรือ แอ๊ด คาราบาว ที่ช่วยกันรณรงค์เพื่อแก้แก้ปัญหาสุขภาพของประชนชนอย่างเข้มแข็ง
น.ส.ไตรศุลี กล่าวว่า หลังจากนี้ จะมีการเปิดรับฟังความคิดเห็นของประชาชนอย่างครบถ้วนในทุกมิติ ไม่ว่าจะเป็นฝ่ายที่เห็นด้วย หรือไม่เห็นด้วย รวมถึงรับฟังข้อเสนอแนะว่าเมื่อแบนการใช้สารเคมี 3 ชนิดแล้ว จะมีการทดแทนอย่างไร เพื่อไม่ให้กระทบต่อวิถีชีวิตของเกษตรกร พร้อมกันนี้ กระทรวงเกษตรและสหกรณ์ จะดําเนินการออกกฎกระทรวงว่าด้วยการปรับวัตถุอันตราย 3 ชนิด ได้แก่ พาราควอต คลอร์ไพริฟอส และไกลโฟเซต จากวัตถุอันตรายชนิดที่ 3 ให้เป็นวัตถุอันตรายชนิดที่ 4 ห้ามผลิต นําเข้า ส่งออกและมีไว้ครอบครอง เพื่อให้มีผลบังคับใช้ต่อไป